Exqrch/javanese-Komodo-pixelgpt huggingface dataset:
Pamaréntah Hamengkubuwana III awèh katrangan, uga dicaritakaké tantangan pulitik saka kakuasan minoritas saka putra Sultan Hamengkubuwana IV lan putra panerusé yaiku Hamengkubuwana V
Tumbuk ala saka baliné réjim kolonial Walanda kangilon ska cara-carané ing Babad Dipanégara
Ing babad jlèntrèhaké kepriyé grundhelan manahé Pangéran Dipanegara sajroning sikepé minangka pemipin spiritual lan réligi nganti sadurungé perang, pamawase marang "Ratu Adil" lan wali kang nyebaraké agama Islam ing abad 15 lan 16.
Nyatoh Nyatoh ("Planchonella obovata" utawa "Achras obovata") ya iku wit taunan saka kulawarga "Sapotaceae"
Tlutuhé akèh werna putih
Godhongé tunggal selang-seling bundher
Godhong iki werna ijo lan alus.Wit iki dhuwuré bisa nganti 40 mèter lan dhiamèter galihé 100 séntimèter
Galihé silindhris werna soklat enom la nana sisiké
Kayuné werna kuning keabangan
Wohé wuni werna ijo nalika mentah lan mailih dadi kuning nalika mateng
Wijiné cacah 5 saben woh
Wiji iki wernané soklat
Wit Nyatoh ngembang setaun pisan ana ing sasi Septémbér nganti Oktobér
Pasebaran wiji direwangi dening manuk lan lawa
Wit iki bisa tuwuh nganti 1300 méter ing sadhuwuring samodra
Bisa tuwuh ana ing dharatan garing nganti teles
Bisa uga ing alas primèr lan sekundhèr, lemah watu lan pesisir sagara
Kasebar ing Asia Kidul lan Asia Kidul Wetan
Godhong Nyatoh bisa kanggo jamu
Kayuné bisa kanggo piranti wangunan, patukangan lan kayu obong
Woh sing wis mateng bisa dipangan.
ꦏꦺꦂꦱꦼꦤ꧀ ꦏꦺꦂꦱꦼꦤ꧀​ ꦪꦲꦶꦏꦸ ꦧꦸꦮꦃ ꦕꦶꦭꦶꦏ꧀ ꦏꦁ ꦩꦤꦶꦱ꧀꧈ꦢꦸꦮꦺꦧꦱꦭꦠꦶꦤ꧀ "Muntingia calabura L"꧈ ꦲꦶꦁꦮꦺꦮꦺꦁꦏꦺꦴꦤ꧀ꦭꦶꦪꦲꦸꦒꦢꦶꦪꦫꦤꦶꦠꦭꦺꦴꦏ꧀꧉
ꦗꦼꦤꦼꦁ ꦭꦶꦪꦤꦺ ꦪꦲꦶꦏꦸ "datiles" (ꦥ꦳ꦶꦭꦶꦥꦶꦤ) ꦭꦤ꧀ "kerukup siam" (ꦩꦭꦪ꧀ꦱꦶꦪ)
ꦲꦸꦒ ꦩꦶꦱꦸꦮꦸꦂ ꦩꦶꦤꦁꦏ "Singapore cherry" (ꦆꦁꦒꦿꦶꦱ꧀) ꦭꦤ꧀ "Japanse kers" (ꦮꦭꦤ꧀ꦢ) ꦪꦲꦶꦏꦸ ꦤꦒꦫ ꦲꦱꦭ꧀ ꦗꦼꦤꦼꦁ ꦏꦺꦂꦱꦼꦤ꧀ ꦲꦶꦏꦶ꧉ ꦲꦶꦁ ꦱꦿꦶꦭꦁꦏ꧈ ꦏꦺꦂꦱꦼꦤ꧀ ꦥꦢꦠꦤ꧀ ꦢꦶꦲꦮꦺꦠꦏꦼ ꦭꦤ꧀ ꦢꦶꦒꦮꦺ ꦱꦼꦭꦺ ꦮꦺꦴꦃ꧉ ꦲꦶꦁ​ꦩꦺꦏ꧀ꦱꦶꦏꦺꦴ꧈​​ꦥꦢꦠꦤ꧀​ꦥꦝ​ꦢꦶꦢꦺꦴꦭ꧀​ꦲꦶꦁ​ꦥꦱꦂ​ꦥꦱꦂ꧉ ꦲꦶꦁ​ꦲꦱꦶꦪ​ꦠꦼꦁꦒꦫ꧈​​ꦮꦺꦴꦃ​ꦲꦶꦏꦶ​ꦲꦏꦺꦃ​ꦢꦶꦥꦿꦁꦒꦸꦭꦶ​ꦲꦶꦁ​ꦥꦶꦁꦒꦶꦂ​ꦢꦭꦤ꧀꧈​​ꦩ꧀ꦭꦶꦒꦶ​ꦮꦼꦮꦼꦁꦏꦺꦴꦤ꧀​ꦏꦁ​ꦥꦤꦱ꧀​ꦭꦤ꧀​ꦒꦫꦶꦁ꧉
Giri Lusi Janma Tan Kena Kinira Giri Lusi Janma Tan Kena Kinira iku tegesé wong urip iku kudu ngudi kabecikan, jalaran kabecikan iku sanguning urip, wong sing gelem ngudi kautamaning urip iku mesthi bakal pinaringan kaluwihan déning Gusti Ingkang Murbèng Dumadi, luwih ing bab kawruh lan ngélmu pikiran padhang, ati wening lan jiwa kang ayem tentrem
Wong luwih iku tansah bisa ngepèk ati lan ngepénakké atining liyan, tansah gawé senenging liyan, éndha marang gawé gelaning atining liyan, lan tansah ngugemi marang uda negara, tata susila, lan tata krama
Sapa wongé kang ora ngerti marang uda negara, tata susila, lan tata krama kang kondhang sinebut tri tata iku prasasat kaya Kebo Danu dèn umbar ambabar dadi rubéda, kaya banthèng alas kang ngamuk ucul agawé bebaya gedhé, Kebo Danu dadi pepindhané nepsu angkara, nepsu angkaraning manungsa yèn dèn umbar tapa dèn atur mawa uda negara, tata susila, lan tata krama bakal gawé rusak tatananing
tata krama bakal gawé rusak tatananing urip bebrayan ana ing alam donya
Para sesepuh Jawa tansah paring piwulang budi pekerti luhur marang para mudha, minangka sangu samengko yèn wis dewasa urip ing satengahing bebrayan
Tansah ngemong rasa, nyandhet karsa, ngulur pikir, andedawa usus, éling lan waspada tansah nguwongaké liyan, bisa rumangsa lan duwé niyat becik, ngugemi marang sipat lan sikep budi pekerti kang luhur
Kaluhuraning budi iku mahanani marang kawibawaning manungsa kang ngugemi sipat lan sikep utawa kapribadèn, yaiku berbudi bawa laksana, yaiku jembar rasa pangrasaning ati lan pikir, satemah pener pocapane
Kapribadèn kang dianggep paling luhur ana satengahing bebrayan yakuwi nguwongaké liyan, ngregani lan ngurmati marang sasama
Sebab kabèh manungsa iku kaparingan kaluwihan lan kekurangané dhéwé-dhéwé, ora ana manungsa kang sampurna nanging manungsa cinipta déning Gusti Ingkang Murbèng Dumadi Kang Paling Sampurna, déné Kasampurnaning Jati iku amung kagungané Illahi Robbi sawiji
Giri lusi janma tan kena kinira, giri lusi tegesé cacing gunung, pepindhan kanggo nyebutaké wong kang paling asor drajaté, wong kesrakat uripé, asal seka désa, pèrènging gunung, lan ketoké bodho
Kabeh ukuran iku mau yèn dibandhingaké karo priyantun kutha, nanging aja nganti dèn ina, sapa ngira utawa sapa ngerti yèn sayektiné wong iku priyagung kang lagi tapa ngramé, utawa ratu kang lagi nyamar dadi Ki Sambang Dalan, bebasan iku pancèn dadi salah sawijining ungkapan rasa-pangrasa kang kadhungkat mawa basa pepindhan, ancas lan maksudé basa pepindhan iku kanggo ngelingaké utawa dadi pepéling, aja nganggep asor
utawa dadi pepéling, aja nganggep asor marang wong liya
Sesamaning umat manungsa, sebab janma iku tan kena kinira kepinteran, kawicaksanan, kalimpadan, lan kapribadèné saben wong iku beda-beda, lan duwé kekurangan sarta kaluwihane dhewé-dhewé
Wong liya ora bakal bisa ngukur jeroning kawruh lan ngélmu, kabecikan lan amal, klèru lan kesalahané wong liya
Apa manèh bisa mangertèni beja cilakané nasibé liyan, apa kang wis kelakon lan bakal kelakon ing tembe buri samengkoné, mula ngilowa githokmu dhéwé, tegesé dadi wong iku kudu bisa lan wani ngoreksi dhiri pribadiné, mangerti marang salah klèru kang naté dèn lakoni dhéwé, aja mung tansah nacad ngétungi salah polah tindaking liyan, kudu mulat sarira hangrasa wani sadurungé ngilani jajané wong liya, aja mung
ngilani jajané wong liya, aja mung waton omong, nanging omonga sing maton.
Sendratari Sindoro-Sumbing Sendratari Sindara-Sumbing ya iku inti saka acara kabudayan FSS (Festival Sindara-Sumbing 2019) kang dilaksanakaké ing Lapangan Kledung, Temanggung
Festival taunan iki dianakaké sepisanan tanggal 19 lan 20 Juli 2019 kanthi gabungan Pamarentah Kabupaten Wonosobo lan Kabupaten Temanggung kang ngangkat téma "kawicaksanan lokal" lan "ramah lingkungan" liwat "pendekatan kreatif"
Téma ing FSS 2019 yaiku "Lestari", kang isih dipérang menèh dadi "Lestari Alamé, Lestari Budayané, lan Lestari Masarakaté"
Sendratari Sindoro-Sumbing duwéni téma "Mangreksa Wana, Mapageh Sang Watu Kulumpang".
Meteorologi Meteorologi yaiku ilmu interdisipliner kang nyinaoni bab atmosfer
Pasinaon bab iki wis ana ewon taun kepungkur, nanging lagi nglami kemajuan ing Abad 18
Ing abad kaping-19, ana "gebrakan" anyar sawisé ana "koordinasi" saka manéka negara
Sawisé ngembangaké komputer ing pertengahan abad kaping-20, pétangan cuaca bisa dilaksanakaké
Fenomena meteologis yaiku kagiyatan cuaca kang kena dideleng lan dijlèntrèhaké nganggo ilmu meteorologi
Kagiyatan kasebut gayut karo variabel kang ana ing swasa bumi, kaya ta suhu, tekanan udara, uap banyu, lan "gradien interaksi" saben variabel lan kepriye owahé kanthi kairing wektu
Beda spasial ditliti kanggo nemtokaké kepiye cara sistem cuaca kabentuk kanthi cara lokal, wilayah, lan global uga efeke
Météorologi, klimatologi, fisika atmosfer, lan kimia atmosfer minangka subdisiplin ilmu atmosfer
Météorologi lan hidrologi mbentuk bidhang interdisipliner hidrometeorologi
Meteorologi duwéni manéka "aplikasi" ing lapangan, kaya ta militer, produksi energi, transportasi, pertanian, lan konstruksi
Tembung " meteorologi " asalé saka Basa Yunani kuno, "metéōros" "megah; dhuwur (ing langit)" (saka μετα- "meta-" "ndhuwur" lan ἐωρ "eō" "ngangkat") lan -λογία "-logia" " - (o) logy " "ilmu"
Pétangan cuaca yaiku aplikasi "ilmu pengetahuan" lan "teknologi" kanggo mrédhiksi kahanan atmosfer ing dina sésuk ing sawijining panggon
Manungsa wiwit nyoba ngétung cuaca wiwit ewon taun kepungkur kanthi cara informal, nanging yèn nganggo cara formal lagi ana ing Abad-19
Pétungan cuaca digawé kanthi cara nglumpukaké data "kuantitatif" bab kahanan saiki kanthi nggunakaké pangertèn ilmiah kanggo mangertèni cara èwahing atmosfer
Biyèn, prakiraan cuaca gumantung banget karo owah-owahaning "tekanan hawa", kahanan cuaca ing wanci kuwi, lan kahanan langit, pemodelan cuaca saiki digunakaké kanggo nemtokaké kahanan ing mangsa ngarep
Pétangan cuaca digunakaké kanggo manéka warna
Pepèling cuaca kuwi wigati amarga kanggo nglindhungi nyawa lan barang-barang duwèké masarakat
Pètungan adhedhasar suhu lan presipitasi penting kanggo tetanèn, lan uga kanggo para wong kang dagang ana ing "stock market"
Prakiraan suhu digunakake dening perusahaan sarana (umpamane pemasok gas, listrik) kanggo nemtokake jumlah panedhane "konsumen" sing bakal teka
Ing urip saben dinane, prakiraan cuaca nemtokake apa sing bakal digunakake kanggo uwong nalika iku (payung, jaket, ban rante, lan sapiturute)
Meteorologi penerbangan gegayutan karo pangaruh cuaca ing lalu lintas udhara
Meteorologi penerbangan penting kanggo kru penerbangan kanggo mangertèni "implikasi" cuaca kanggo rencana penerbangan lan pesawate
Pakar meteorologi, ilmu tanah, hidrologi, dan agronomi kadhang kala bekerja sama mempelajari efek cuaca dan iklim terhadap pertumbuhan tanaman, hasil pertanian, efisiensi penggunaan air, fenologi perkembangan hewan dan tumbuhan, dan keseimbangan energi ekosistem
Dheweke uga wigati kanggo mangerteni kepiye carane "vegetasi" lan makhluk hidup mempengaruhi "cuaca" lan "iklim"
Hidrometeorologi minangka cabang meteorologi kang ana gegayutané karo siklus hidrologi, suplai banyu, lan statistik udan.
Hidrometeorologi nyamektakaké lan ngetokaké étungan cuaca ngenani bab kuantitatif saka presipitasi, udan lan salju, lan dhaérah kang bakal kena lan ngalami banjir
Biasané ilmu kang digunakaké yaiku ilmu klimatologi lan ilmu bumi
Meteorologi maritim gegayutan karo étugan ombak laut lan angin kanggo operasi "kelautan" lan "perkapalan"
Meteorologi militèr yaiku riset lan aplikasi meteorologi kanggo tujuan militèr, kaya ta ngétung kahanan cuaca kanggo taktik strategi tartamtu, mesthikaké "keamanan" penerbangan pesawat militer lan kapal militer, nganti aplikasi cuaca gawéan kanggo nyerang mungsuh
Pendhidhikan Meteorologi ing Indonesia
Pendhidhikan Meteorologi ing Indonésia:
Moses Jigibalom Moses Jigibalom, lair ing Kabupaten Lanny Jaya, 24 April 1993, ya iku salah siji pengusaha kopi kang kondhang ing pirang-pirang wilayah ing Papua, kaya ta ing Wamena, Timika, lan Jayapura
Moses ora nyangka yèn dhèwèké bakal bali omah lan nerusaké kebon kopi ing omahé
Pitung taun Moses ngumbara merga kuliah, dhèwèké isa nyukupi kebutuhan kuliah dhèwè
Moses naté kuliah ing taun 2010 jurusan Administrasi Negara, Universitas Pasundan
Banjur ing taun 2016 transfer kuliah jurusan sing padha ing Sekolah Tinggi Ilmu Sosial dan Ilmu Politik Waskita Darma, Malang
Awité Moses nduwé pikiran yaiku mbukak anak usaha ing panggonan liya, usahané sablon kaos ing Malang lagi apik-apiké
Sablon kaos iki sing nutupi kakurangané menawa butuh dhuwit kanggo kuliah
Tapi, pesen saka bapaké isih ana ing pikirané
Bapaké naté telepon lan njaluk Moses bali
Banjur Moses mutusaké bali menyang omahé ing Papua
Tambahé Moses wektu diwawancara, bapak lan ibuné uga wis sepuh, padha butuh anaké (nggo ngrumat)
Kebon sing digarap déning Moses gedhéné tekan sahèktar
Ya iku ana ing pucuking bukit, pedalaman Desa Bokon, Kecamatan Tiom, Kabupaten Lanny Jaya, Papua
Bapaké, Piet Jigibalom, yaiku siji-sijiné petani kang suksès mrumat tandhurané ing dhaérah kuwi
Bapaké naté mèlu ing program percontohan tanam sing diajaraké saka Badan Pengkajian dan Penerapan Teknologi, kira-kira 30 taun kepungkur
Ilmuné iku diajaraké marang Moses awit isih cilik
Moses dijak ngrumat tandhuran lan diajari yen ngethok pang iku penting supaya isa uwoh akèh
Moses uga diajari carané manèn kopi sing wis abang iku kepriyé, carané ngolah saka nguliti, fèrmèntasi, sortir, tekan prosès penggilingan
Uga bapak lan anak mau rutin ngolah kopi-kopiné
Kebon-kebon kopi ing Kabupaten Lanny Jaya nduwé potènsi gedhé apamenèh luas keboné tekan 800 hèktar
Tapi kebon mau ora diurusi karo sing nduwé
Wayah kuwi, petani-petani luwih seneng nandhur ubi utawa pohung
Akeh wit-wit kopi kang dhuwur marga ora naté dikethok
Kopiné cilik-cilik lan arang dipanèn, dadiné mubajir
Banjur Moses nekani para petani lan nggayut bèn padha ngrumat kebon
Kerep ana petani kang males nggarap kebon-keboné dhéwé
Moses nduwé inisiatif yaiku manènake, mubajir yèn kopi-kopi mau ora diolah malah dijarké bosok
Dhèwèké tau ngomong karo pewawancara, yen petani-petani péngin maju, ya kudu telaten ngrumat tandhuran
Sakjané, petani-petani iku males amarga asil kopi ora sebandhing karo pangolahanné kang suwé, akèh kang kudu ditindakaké, lan kudu telatèn.
Padahal, sakilo wiji gabah diregani Rp10.000,-, yèn wis dadi wiji beras kopi ("green bean") regané Rp120.000,-
Manèh, yèn wis disagrai lan dadi bubuk, regané mèh tekan loroné wiji beras kopi
Ngerti kahanan iki, Moses nduwéni tékad ngolah kopi-kopiné dhéwé seka buah dadi bubuk kopi
Bapaké ngurus tandhuran, Moses ngolah buahé nggo cara tradisional
Salah siji alaté yaiku alu, ing kana kang kasebut Toki-toki
Dhèwèke mulai nampung biji-biji kopi seka tangga-tanggané
Ditumbas per kiloné Rp30.000,- teluné rega pasaran
Nalika biji kopi saka para petani liya wis kakumpul, Moses kewalahan
Amarga pemasoké akèh nanging sing tumbas sithik
Golèk cara bèn ana sing tuku
Bapaké, Piet Jigibalom, wis naté njajakaké kopi ing kantor-kantor instansi pamaréntah dhaérah Lanny Jaya, nanging wong-wong sing ditawari malah njaluk kopiné gawe conto utawa "sample." Njaluké sithik tapi wongé akèh
Suwi-suwi kopi pirang-pirang bungkus mau entèk tanpa asil
Jebul, cara adol "door to door" kaya mangkéné ora optimal
Banjur Moses mbuka warung kopi sederhana ing Pasar Tiom
Warung iku ngadheg ana ing tengah-tengahing wong dodol sandangan, panganan, lan sapituruté
Pertama dhèwèké bukak, sadina isa kadol nganti satus gelas kopi
Padhahal kopiné luwih larang saka kopi-kopi "instan" sing sasètan kuwi
Dhèwèké uga ngemataké wong-wong sing padha mampir ing warungé
Yèn wiji kopi disangrai sedhéla (sangrai muda), aroma kopi arabikané pancen luwih katon
Rasané uga rada legi
Tapi dibandhingna rasa sing lembut kaya ngono, akéh kang luwih seneng yèn rasane abot utawa kandhel
Tékad kuat Moses nggo ngrumat lan ngembangke usahané kuwi, nganti akèh wong krungu
Sing nduwé warung utawa kedai-kedai kaya nggoné Moses, mulai padha masok kopi saka Moses
Dhèwèké saiki dadi salah siji pemasok kopi kanggo kedai-kedai ing Jayapura lan Timika
Moses rumangsa yèn kopi sakjané isa dadi andalan petani ing Kabupaten Lanny Jaya
Tapi umpamane ora telaten, ya ora bakal isa.
Muna Masyari Muna Masyari yaiku salah sawijining "penjahit" uga sastrawan saka Madura, Jawa Wétan
Muna Masyari uga kaloka awit karya sastrané awujud cerkak
Cerkak kang wis kasil kababar dening Muna yaiku Celurit Warisan, Kasur Tanah, lan liya-liyané
Cerkak karyané Muna akeh kang ngèmot bab kearifan lokal dhaérah asale yaiku Madura
Muna Masyari (Munawaroh) lair ing wewengkon Kabupaten Pamekasan, Madura, Jawa Wétan 26 Desember 1985
Kawit cilik dhèwèké wis biasa ngrungokaké crita bab apa wae saka simbahé
Muna naté sékolah ing Sékolah Dasar Negeri Plakpak V
Muna banjur mbacutaké pawiyatan ing MTs Miftahul Ulum
Sawisé lulus saka pawiyatan MTs Miftahul Ulum, Muna kepéngin mbacutake SMA, ananging kahanan kulawargané ora bisa ngragadi Muna
Muna banjur mèlu kursus jahit, katrampilan kang bisa dikuasai déning dhèwèké
Saiki Munawaroh, jeneng asli Muna nalika lair wis balé wisma karo M Khotib
Muna lan Khotib saiki milih urip ing Pamekasan, Madura
Muna sadina-dina nampa pesenan jaitan saka tangga teparo, malah kadhang sok saka njaba kabupaten barang
Ing sela-selane njait, Muna uga tetep produktif gawe tulisan
Amarga kawit 2011 Muna pancèn wis seneng maca karya-karya sastra
Muna uga duwé pepinginan bisa dadi penulis kang misuwur
Saben dinané Muna Masyari nglakokaké usahané yaiku minangka penjait klambi ing omahé
Dhèwèké wis biyasa njait klambi seragam sekolah utawa njait klambi-klambi kanggo wanita mligine klambi ibu-ibu
Nalika nandangi gawéyan, Muna ora nemtokaké wektu, sawayah-wayah dhèwèké bisa njait
Yen lagi akeh pesenan jaitan malah kadhang nganggo lembur
Wanita kang lair 34 taun kepungkur kuwi ora mung trampil ing bab jaitan, dhèwèké uga salah satunggaling pandhemen karya sastra awujud cerkak utawa novel
Kadhang kala idhé kanggo nulis metu nalika Muna njait, saengga dhèwèké mandheg sedhèlet anggone njait banjur nuli nyerat apa kang dadi panemune mau
Munawaroh duwé rasa bungah nalika isa nyerat cerpen utawa novel amarga kanthi cara iki dhèwèké bisa ngudharake rasa ing sajroning manahé
Wanita kang ndhisik seneng ngrungokaké crita saka simbahé iki uga duwé gawéan pokok minangka IRT utawa ibu rumah tangga
Kabèh pagawéan kang ana sangkut pauté karo omah uga ditandangi karo Muna Masyari
Dadi penjait pancèn dudu pepinginané Muna Masyari
Mula ing sela-selaning njait dhèwèké tansah maca cerkak ing Facebook.
Mula bukané mung maca-maca wae, nanging saya suwé Muna banjur wani nulis cerpèn dhéwe
Amarga durung tutug anggoné sinau cerpèn saka Facebook, mula Muna banjur sinau sastra marang Mahwi Air Tawar, Mahwi kanyata bisa gawé dhèwèké duwé kaprigelan nulis geguritan lan cerkak
Kawit 2011 Muna miwiti nulis cerkak, uga wiwit ngirim karyané neng kalawarti
Nalika cerkaké kababar déning majalah, Muna bungah banget atiné
Sawisé karyané kasil dibabar kalawarti, Muna banjur wiwit ngirim karyané ing salah sawijining medhia ing Kutha Surabaya
Ora kabèh karyané Muna kababar dening kalawarti Surabaya, ananging bab kuwi ora ndadèkaké Muna cilik atiné
Muna tansah nerusake anggoné nyerat cerkak lan karya sastra liyané
Kaprigelané nulis cerkak nuntun Muna ngirimaké karyané ing Harian Kompas
Limang taun suwéné dhèwèké ngirim cerkak ing Harian Kompas, lagi ing taun 2016 cerkak kanthi irah-irahan Celurit Warisan kababar déning Harian Kompas ing rubrik cerkak
Muna wis arep frustasi ngadhepi kasunyatan cerkak anggitané ditolak bola-bali
Taun 2017, Muna ngirim cerkaké kanthi irah-irahan Kasur Tanah ing Harian Kompas meneh
Ora disangka, cerkaké kuwi mau malah kalebu minangka 20 Cerpen Pilihan Kompas
Cerpèn kui uga dadi cerpen terbaik Kompas 2017
Awit saka kasuksèsané, Muna banjur diundang menyang Jakarta karo pihak Kompas
Warsa 2017 uga dadi tahun ingkang kapisan Muna Masyari lunga menyang Ibukota Jakarta
Warsa sabanjuré yaiku warsa 2018 Muna uga pikantuk télépon saka Harian Kompas supaya bisa teka ing adicara Jamuan Cerpèn Kompas 2018
Wektu kui acarané salebar Bada, ananging pesénan jaitané Muna uga numpuk, Muna mung bisa dedonga marang gusti supaya diparingi kasarasan lan bisa mrantasi kabèh kang dadi jejibahané
Muna duwé rasa bungah amarga lumantar Sastra dhèwèké bisa lunga menyang Jakarta numpak Pesawat
Uga lumantar sastra, Muna Masyari (Munawaroh) bisa tetepungan karo priyanyi kang gawéyane mbabar karya sastra
Amarga dhèwèké diundang Harian Kompas, Muna bisa mbukak wawasané bab Sastra saya gedhé
Saiki Muna wus wiwit misuwur amarga karyané
Muna Masyari dadi generasi anyar penulis sastra saka tlatah Madura
Para panyerat karya sastra saka Madura sadurungé Muna yaiku : Zamawi Imron, Abdul Hadi W M, Syaf Anton, Hidayat Raharja, lan Mahwi Air Tawar
Ora béda adoh seka para sèniore, karya sastra anggitané Muna uga ngemot bab pamanggih, panemu, kearifan lokal, lan kabèh kang ana bab gayutané karo Madura.
Mustafa Badrun Mustafa Badrun ya iku salah sawijiné penjaga alas Desa Sapat
Dhèwèké pas cilik dijak bapaké menyang ing kampung
Saiki kampungé wis béda, kali ingkang mauné apik saiki dadi rusak
Mustafa ndeleng polahé warga, jebul wong wong njupuk iwak ing kali ra nganggo aturan malah nganggo racun, bon karo mercon.
Marselus Esbi Marselus Esbi (lair ing , 11 Maret 1983; umur 36 taun) yaiku wong kang nemuaké usaha kopi ing Pulau Flores
Marselus Esbi ugi isa diceluk Marsel iki mulanè nyambut gawé ing Pulau Bali
iku kampung halamanè Marsel
Wae Rebo ana ing pedalaman Kabupaten Manggarai, Nusa Tenggara Timur
Akhir-akhir iki akeh wong ngerti Wae Rebo amarga keadaan alam lan bentuk omah adatè
sakdurunge alam lan bentuk omah adatè terkenal, kopi seka daerah iki wis terkenal
Marsel iki salah sijinè pengurus wisata ing kana
awalè kopi mung didol ing pasar utawa warga sekitar
Nanging, Marsel nemuakè idè, yaiku ngedol kopinè ing rancah wisatawan
Semisal ana wisatawan teka, Marsel nyuguhi wisatawanè kopi khas Wae Rebo
Kebon kopi ing Wae Rebo gedhene nganti 200 hektar
Ora dikelola dèwè, nanging 118 kaluarga
Marsel yakin yen kopi seka Wae Rebo iki nduwe kekhasan dhewe, amarga seka daerah eksotis lan sugih kearifan lokal
Jenis kopi ing Wae Rebo iki ana loro, arabika lan robusta
Kabèh bahanè dikelola nganggo bahan organik
pupukè seka rumput kang uwes ditebas lan daun-daun kopi utawa seka daun-daun pohon
Ing taun 2015 lan 2016 ana kerja sama seka petani kopi ing Wae Rebo lan pengusaha ing Jawa Barat, Adi, yaiku wong sing ngelola warung kopi ing
Adi tuku 16 ton ing taun 2015 lan 6 ton ing taun 2016
Ora mung Adi sing kerja sama karo para petani kopi ing Wae Rebo, nanging akeh produsen kopi sing teka kanggo tuku kopi Wae Rebo
Kabeh kui amarga ana kerja sama kaliyan
Sakdurunge kopi-kopi Wae Rebo kui terkenal, Marsel karo anggota Infest, melu ndampingi para petani kopi kanggo ngelola kopi kanti bener
Amarga ora sithik petani kang ngelolanè ora bener
Buahè kudu dipanen yen wis mateng utawa warnanè wis abang, banjur dipèpè
Ing cerak kebon kopi, ugi dibangun 10 omah beling kanggo nggon kang dibutuhkè nggo mèpè kopi mau
Mulai taun 2014, para petani kopi ing Wae Rebo ugi dodolan kopi ing bentuk bubuk
Sakdurungè mung didol kopi ing bentuk biji
Kopi-kopi bubuk mau didol ing bobot 250 gram
Kopi luwak diregani Rp100.000, kopi robusta lan kopi arabika kabèh diregani Rp60.000.
Kabeh kui dimerèki "Wae Rebo Coffee"
Marsel lan para pengurus LPB Wae Rebo nggawè paket wisata, dijenengi "Perjalanan Secangkir Kopi"
Ing paket wisata iki, wisatawan dijak melu manem kopi kaliyan para petani kopi, kaya metik, nggiling, mèpè, nganti dadi segelas kopi sing wis siap diombe
Paket wisata iku ana yen wayah panen kopi, yaiku mulai Juni tekan September.
Jamaluddin Abu Jamaluddin Abu utawi akrab dipunsapa Jamal (lair: Gowa, 20 Agustus 1988) inggih punika tiyang nèm ingkang dipuntepang dados pendiri Rumah Koran wonten ing Désa Kandréapia, Kec
Tombolo Pao, Kabupatèn Gowa, Sulawesi Selatan
Sasanèsipun njumenegaken Rumah Koran, Jamal ugi aktif ing dalem kegiatan panyuluhan pertanian organik kanggé para petani wonten ing désanipun
Jamal inggih punika lulusan S-2 Manajemen Sumber Daya Manusia, Universitas Muslim Indonesia taun 2014
Jamal inggih punika tiyang nèm pertama ingkang pikanthuk gelar Master wonten ing désanipun
Samangsa taksih SMA, Jamal ajar telat setaun amargi kagawa lingkungan
Sasampunipun lulus SMA, Jamal mantepaken ati kanggé ngelajengaken kuliah
Wonten ing taun pertama kuliah, Jamal ngraos katinggal déning kanca-kancanipun
Lajeng, wonten ing kapindo, Jamal mutusaken kanggé pindah jurusan lan panggènan kuliah
Jamal akhiripun pikanthuk gelar Sarjana Pendidikan Bahasa Indonesia, ing FKIP Universitas Bosowa taun 2011
Sasampunipun lulus S-1 lan S-2, Jamel lajeng nyambut damel dados Dosen Pambiyantu wonten ing salah satunggaling kampus swasta
Ananging, ningali kahanan désanipun ingkang taksih kathah masyarakat buta huruf, Jamal akhiripun ngabdiaken piyambakipun wonten ing kampung sisan nyambut damel dados Tani
Jamal njumenengaken Rumah Koran kanggé sumber wacan literasi kanggé laré-laré wonten ing désanipun
Boten namung laré-laré, Rumah Koran ugi mbika diri kanggé para petani lan tiyang sepuh kangge sinau babagan pertanian organik
Akhirpun, mawi usaha kerasipun, Désa Kandréapia ingkang kala rumiyin dipuntepang désa buta huruf, sakpunika wiwit wungu dados désa ingkang melèk huruf, melèk teknologi lan sugih déning hasil pertanian organik.
Yeb Saño Naderev Yeb Madla Saño yaiku Ketua Tim Negosiasi Filipina
Yeb kudu nggunem ana ing "Konferensi Perubahan Iklim PBB", ing "Warsawa", Polandia tahun 2013
Padahal wektu iku dhèwèke isih ana ing suasana duka amarga kampung halaman bapake, Taliban, Filipina, kena bencana "Topan Haiyan", badhai paling kuat sak dawane sajarah ing Filipina
Amarga badhai Haiya iku mau, akeh korban sing padha těwas luwih saka 6000 wong, 1800 wong ilang lan luwih saka sayuta wong kelangan panggaweane
Iku sing memotivasi Yeb supaya nglakoni kampanye iklim lewat organisasi gedhé iki
Yeb lahir ing keluarga kang révolusiinaris banget
Wong tuane nentang pemerintahasn Ferdinand Marcos, lan bapak dan ibune banjur dipenjara
Awit umur welasan taun Yeb rajin maca buku-buku kang disingidake bapake